जब आप किसी विशेष सेवा प्रदाता कंपनी की सेवाओं के लिए उस कंपनी विशेष के वॉलेट में कुछ राशि डालते हैं और उसे सिर्फ कंपनी की सेवाओं पर ही खर्च किया जा सकता है तो इस तरह के वॉलेट क्लोज्ड वॉलेट कहलाते हैं. फिल्पकार्ट, स्नैप​​डील और अमेजन जैसी कंपनियों की वेबसाइट पर अपना खाता बनाकर उसमें आप पैसा ट्रांसफर करके सिर्फ इन्हीं साइट्स पर खरीदारी कर सकते हैं. चुंकि इसका उपयोग बहुत सीमित होता है इसलिए यह क्लोज्ड वॉलेट्स कहलाती हैं. इनसे न तो आप नगद पैसा निकाल सकते हैं और न दूसरों की सेवाओं का भुगतान कर सकते हैं.